बुद्ध जयंती स्मारक पार्क या बुद्धा गार्डन भारत के राजधानी दिल्ली में एक ठो पार्क बाटे। ई पार्क दिल्ली रिज के दक्खिनी हिस्सा में, धौला कुआँ के नजदीक के इलाका में मौजूद बाटे। गौतम बुद्ध के बुद्धत्व प्राप्त कइला के 2500 वाँ बरसी के मनावे खातिर एह पार्क के निर्माण भइल। ई पार्क सभका खातिर खुला बा आ इहाँ घूमे के कौनों चार्ज नइखे। एह पार्क में एगो आर्टिफिशियल तालाब में बनल दीप पर गौतम बुद्ध के एगो सोना मढ़ल मूर्ती बाटे जवन आठ फीट ऊँच बाटे।